
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2489 

3 Οκτωβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ιδρυση Ενάλιων Επισκέψιμων Αρχαιολογικών Χώρων 
- όροι, προϋποθέσεις λειτουργίας και επιτρεπόμε¬ 
νες δραστηριότητες εντός αυτών, σε θαλάσσιες 
περιοχές της Μεθώνης και του κηρυγμένου αρ¬ 
χαιολογικού χώρου του κόλπου Ναυαρίνου, Δήμου 
Πύλου-Νέστορος, Περιφέρειας Πελοπόννησου.... 1 
Τροποποίηση της συστατικής πράξης του Ν.Π.Δ.Δ. 
του Δήμου Αμφίπολης με την επωνυμία «Νομικό 
Πρόσωπο Δημοσίου Δικαίου (Ν.Π.Δ.Δ.) Δήμου Αμ¬ 
φίπολης». 2 

Σχέδιο βραχυπρόθεσμης δράσης για την αντιμετώ¬ 
πιση της ατμοσφαιρικής ρύπανσης στην περιο¬ 
χή του Πολεοδομικού Συγκροτήματος Βόλου - Ν. 
Ιωνίας, του Δήμου Βόλου Περιφερειακής Ενότη¬ 


τας Μαγνησίας, της Περιφέρειας Θεσσαλίας. 3 

Χορήγηση άδειας ασκήσεως επαγγέλματος Κοινω¬ 
νικού Λειτουργού στην Κουφάλη Αικατερίνη, του 
Αθανασίου, κατοίκου Κίρρας Φωκίδας. 4 


ΑΠΟΦΑΣΕΙ Σ 

Αριθμ. ΥΠΠΟΑ/ΓΔΑΠΚ/ΔΙΠΚΑ/ΤΑΧ 
Φ41/176862/94489/11963/5535 (1) 

Ίδρυση Ενάλιων Επισκέψιμων Αρχαιολογικών Χώρων - 
όροι, προϋποθέσεις λειτουργίας και επιτρεπόμενες 
δραστηριότητες εντός αυτών, σε θαλάσσιες περιο¬ 
χές της Μεθώνης και του κηρυγμένου αρχαιολογι¬ 
κού χώρου του κόλπου Ναυαρίνου, Δήμου Πύλου-Νέ¬ 
στορος, Περιφέρειας Πελοποννήσου. 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ - 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του άρθρου 11 του ν. 3409/2005 «Καταδύσεις Αναψυ¬ 
χής και άλλες διατάξεις» (Α' 273), όπως η παράγραφος 
1 αυτού συμπληρώθηκε με την παρ. 1 του άρθρου 44 
του ν. 4179/2013 (Α' 175) και ισχύει. 

β) Του άρθρου 29Α του ν. 1558/1985 «Κυβέρνηση και 
Κυβερνητικά Όργανα» (Α' 137) όπως τροποποιήθηκε και 
ισχύει. 


γ) Του ν. 3028/2002 «Για την Προστασία των Αρχαιο¬ 
τήτων και εν γένει της Πολιτιστικής Κληρονομιάς» (Α' 
153), ιδίως το άρθρο 15. 

δ) Του ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (Α' 87). 

ε) Του Κώδικα Δημοσίου Ναυτικού Δικαίου, που κυρώ¬ 
θηκε με το άρθρο μόνον του ν.δ. 187/1973 (Α' 261), όπως 
έχει τροποποιηθεί και ισχύει. 

στ) Του π.δ. 191/2003 «Οργανισμός Υπουργείου Πολι¬ 
τισμού» (Α' 146). 

ζ) Του π.δ. 63/2005 «Κωδικοποίηση της Νομοθεσίας 
για την Κυβέρνηση και τα Κυβερνητικά Όργανα» (Α' 98). 

η) Του π.δ. 118/2013 «Περί της ίδρυσης Υπουργείου 
Πολιτισμού και Αθλητισμού» (Α' 152). 

θ) Του π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153). 

2. Την υπ’ αρ. ΥΠΠΟ/ΓΔΑΠΚ/ΑΡΧ/Α1/Φ41/11228/1865/09- 
02-2004 Κ.Υ.Α. Υπουργών Γεωργίας, Πολιτισμού και 
Εμπορικής Ναυτιλίας «Καθορισμός όρων αγκυροβολιάς 
και άσκησης της αλιείας και της υποβρύχιας δραστηρι¬ 
ότητας με αναπνευστικές συσκευές κατ’ εφαρμογή του 
άρθρου 15, παρ. 2, του ν. 3028/2002 «Για την προστασία 
των Αρχαιοτήτων και εν γένει της Πολιτιστικής Κλη¬ 
ρονομιάς» (Β’ 336). 

3. Το υπ’ αρ. Φ4/4-4/4799/24-9-2012 έγγραφο της Εφο¬ 
ρείας Ενάλιων Αρχαιοτήτων. 

4. Το υπ’ αρ. 09/15-3-2013 εισηγητικό σημείωμα της 
Διεύθυνσης Γ ενικής Αστυνόμευσης και Κανονισμών Λι¬ 
μένων του Υ.Ν.Α. 

5. Την ομόφωνη γνωμοδότηση του Κεντρικού Αρχαι¬ 
ολογικού Συμβουλίου, όπως διατυπώθηκε στην υπ’ αρ. 
13/9-4-2013 Συνεδρία του. 

6. Το γεγονός ότι από τις κανονιστικές διατάξεις της 
παρούσας απόφασης δεν προκύπτει δαπάνη σε βάρος 
του κρατικού προϋπολογισμού, αποφασίζουμε: 

Εγκρίνεται η ίδρυση Ενάλιων Επισκέψιμων Αρχαιολο¬ 
γικών Χώρων και καθορίζονται οι όροι, προϋποθέσεις 
λειτουργίας και οι επιτρεπόμενες δραστηριότητες εντός 
αυτών, σε θαλάσσιες περιοχές της Μεθώνης και του κη¬ 
ρυγμένου αρχαιολογικού χώρου του κόλπου Ναυαρίνου, 
Δήμου Πύλου-Νέστορος, Περιφέρειας Πελοποννήσου, 
ως ακολούθως: 

Άρθρο 1 

Επισκέψιμοι ενάλιοι αρχαιολογικοί χώροι 

1. Χαρακτηρίζονται ως επισκέψιμοι από το κοινό για τη 
διενέργεια υποβρύχιας επισκόπησης οι εξής κηρυγμένοι 
ενάλιοι αρχαιολογικοί χώροι: 

(Α) Ο θαλάσσιος χώρος εντός του κηρυγμένου ενάλιου 
αρχαιολογικού χώρου του Κόλπου του Ναυαρίνου (υπ’ 
αρ. 15794/19-12-1961 Υ.Α.) (Β' 35), που συμπεριλαμβάνει 
το ναυάγιο του δεξαμενόπλοιου Ιγθπθ δθΓθηαάθ (φ: 36° 
55' 95" Β και λ: 21° 40' 60" Α) και ζώνη πλάτους 150 
μέτρων περιμετρικά αυτού. 

(Β) Ο κηρυγμένος ενάλιος αρχαιολογικός χώρος 
πλησίον της νήσου Σαπιέντζα στην άκρα Σπίθα, όπως 
ορίζεται με την υπ’ αρ. ΥΠΠΟ/ΑΡΧ/Α1/Φ43/28260/1725/3Θ- 
9-1998 Υ.Α. (Β' 1182). 

2. Οι ανωτέρω επισκέψιμοι ενάλιοι αρχαιολογικοί χώ¬ 
ροι λειτουργούν ως «υποβρύχια μουσεία», κατά την έν¬ 
νοια της παραγράφου 1 του άρθρου 11 του ν. 3409/2005, 
όπως ισχύει. 

3. Η διαχείρισή τους και η αρμοδιότητα παραχώρησης 
δικαιωμάτων επ’ αυτών ανήκει στο Υπουργείο Πολιτι¬ 
σμού και Αθλητισμού, ύστερα από γνώμη του αρμοδίου 
Συμβουλίου. 

Αρθρο 2 

Επιτρεπόμενες δραστηριότητες 

1. Στους επισκέψιμους ενάλιους αρχαιολογικούς χώ¬ 
ρους του προηγούμενου άρθρου επιτρέπονται: η καθο¬ 
δηγούμενη κατάδυση των επισκεπτών για επισκόπηση 
του βυθού με ή χωρίς τη χρήση αυτόνομων αναπνευ¬ 
στικών συσκευών και μέχρι το μέγιστο βάθος των 40 
μέτρων, η ερασιτεχνική φωτογράφηση στο πλαίσιο 
της καθοδηγούμενης κατάδυσης, η επισκόπηση του 
βυθού με σκάφη διαφανούς πυθμένα με τους όρους 
και τις προϋποθέσεις της ισχύουσας νομοθεσίας, κα¬ 
θώς και η πάσης φύσεως επιστημονική έρευνα για την 
οποία απαιτείται απόφαση του Υπουργού Πολιτισμού 
και Αθλητισμού, μετά από γνώμη του αρμοδίου Συμ¬ 
βουλίου. 

2. Η εποπτεία των επισκέψεων στους παραπάνω ενά¬ 
λιους αρχαιολογικούς χώρους περιλαμβανομένης και 
της συνοδείας από δύτες φύλακες αρχαιοτήτων ή δύτες 
αρχαιολόγους, στο πλαίσιο της καθοδηγούμενης κατά¬ 
δυσης, ανήκει στην Εφορεία Εναλίων Αρχαιοτήτων του 
Υπουργείου Πολιτισμού και Αθλητισμού. 

Αρθρο 3 

Προϋποθέσεις καθοδηγούμενης κατάδυσης 

1. Οι περιηγήσεις υποβρύχιας επισκόπησης στους επι- 
σκέψιμους ενάλιους αρχαιολογικούς χώρους θα γίνονται 
από και προς προεπιλεγμένα και κατάλληλα προστα- 
τευμένα χερσαία σημεία απόπλου και κατάπλου, όπου 
θα υπάρχει φυλάκιο στέγασης ελεγκτικού προσωπικού. 
Το εν λόγω προσωπικό στο πλαίσιο των αρμοδιοτή¬ 
των του, τόσο κατά την προσέλευση όσο και κατά την 
επιστροφή των επισκεπτών από την περιήγηση στους 
επισκέψιμους ενάλιους αρχαιολογικούς χώρους, δύναται 
να προβαίνει σε έλεγχο σε οποιονδήποτε επισκέπτη ή 
στον εξοπλισμό και τις τυχόν αποσκευές αυτού. 


2. Κατά τη διενέργεια των περιηγήσεων απαγορεύεται 
τα σκάφη μεταφοράς των επισκεπτών να προσεγγίζουν 
άλλο χερσαίο σημείο, πλην του φυλασσόμενου σημείου 
απόπλου και κατάπλου. 

3. Η καθοδηγούμενη κατάδυση των επισκεπτών στους 
ανωτέρω ενάλιους αρχαιολογικούς χώρους διενεργείται 
από παροχείς καταδυτικών υπηρεσιών οργανωμένης- 
καθοδηγούμενης κατάδυσης, με τη συνοδεία δυτών φυ¬ 
λάκων αρχαιοτήτων ή δυτών αρχαιολόγων, που έχουν 
τύχει του ελέγχου και της πιστοποίησης της Εφορείας 
Εναλίων Αρχαιοτήτων, σύμφωνα με τη νόμιμη διαδικα¬ 
σία, και δεν έχουν καταδικαστεί για ποινικά αδικήματα 
ή για το αδίκημα της αρχαιοκαπηλίας. 

Αρθρο 4 

Μη επιτρεπόμενες δραστηριότητες. Εξαιρέσεις 

Στους επισκέψιμους ενάλιους αρχαιολογικούς χώρους 
του άρθρου 1 της παρούσας δεν επιτρέπεται: 

α. Οποιαδήποτε επέμβαση στον πυθμένα και στα εκεί 
υπάρχοντα εν γένει αντικείμενα, καθώς και η απομάκρυν¬ 
ση οποιουδήποτε αντικειμένου. Αντίθετα, είναι δυνατή 
η σήμανση και διευθέτηση των υποβρύχιων διαδρομών 
προς ανάδειξη των υποβρύχιων αξιοθέατων, η πόντιση 
ναύδετων πρόσδεσης των εντός των επισκέψιμων ενά- 
λιων χώρων νόμιμα εισερχόμενων σκαφών και η πόντιση 
οριοδεικτικών σημαντήρων ή φωτοσημαντήρων, υπό την 
έγκριση και την επίβλεψη της Εφορείας Εναλίων Αρχαιο¬ 
τήτων, καθώς και την έγκριση των λοιπών συναρμόδιων 
Υπηρεσιών, σύμφωνα με την ισχύουσα νομοθεσία. 

β. Οποιαδήποτε μορφή αλιείας ή άλλης υποβρύχι¬ 
ας δραστηριότητας, όπως προβλέπεται στην υπ’ αρ. 
ΥΠΠΟ/ΓΔΑΠΚ/ΑΡΧ/Α1/Φ41/11228/1865/9-2-2004 Κ.Υ.Α. (Β' 
336), πλην των αναφερομένων στο άρθρο 2 παρ. 1 και 
στην περίπτωση α' του παρόντος άρθρου, των επισκέ¬ 
ψεων υποβρύχιας επισκόπησης και της επιστημονικής 
έρευνας, ενώ κατά τη διάρκεια υποβρύχιας ανασκαφι- 
κής έρευνας θα διακόπτεται προσωρινά η δυνατότητα 
επίσκεψης των συγκεκριμένων ενάλιων αρχαιολογικών 
χώρων. 

γ. Η αγκυροβολιά, πλην της πρόσδεσης σε μόνιμα 
ναύδετα, που θα είναι τοποθετημένα σε συγκεκριμένα 
σημεία των καταδυτικών διαδρομών. 

Αρθρο 5 
Παραβάσεις 

Οι παραβάτες της παρούσας πληρούν την αντικειμενι¬ 
κή υπόσταση και τιμωρούνται, σύμφωνα με τα προβλε- 
πόμενα στο άρθρο 66 του ν. 3028/2002. Επιβάλλονται, 
επίσης, σ’ αυτούς και οι κυρώσεις του άρθρου 157 του 
Κώδικα Δημοσίου Ναυτικού Δικαίου (ν.δ. 187/1973). 

Άρθρο 6 

Δυνατότητα κατάρτισης προγραμματικών 
συμβάσεων πολιτισμικής ανάπτυξης 

Το δικαίωμα για την, εντός των επισκέψιμων ενάλι¬ 
ων αρχαιολογικών χώρων του άρθρου 1 της παρούσας, 
εκτέλεση έργων και προγραμμάτων ανάπτυξης, καθώς 
και τα ζητήματα οργάνωσης, διαχείρισης, επίβλεψης 
και εκμετάλλευσης των επιτρεπόμενων στους χώρους 
αυτούς δραστηριοτήτων και οποιαδήποτε άλλη ανα¬ 
γκαία λεπτομέρεια, κατ’ εφαρμογή των ρυθμίσεων των 
προηγούμενων άρθρων, είναι δυνατόν να αποτελούν 
αντικείμενο προγραμματικών συμβάσεων πολιτισμικής 

ανάπτυξης κατ’ εφαρμογή της παρ. 5 του άρθρου 100 
του ν. 3852/2010 (Α' 87) και της παρ. 1 του άρθρου 11 
ν. 3409/2005, όπως συμπληρώθηκε με την παρ. 1 του 
άρθρου 44 του ν. 4179/2013 (Α' 175). 

Αρθρο 7 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 2013 

οι ΥΠΟΥΡΓΟΙ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΝΑΥΤΙΛΙΑΣ ΚΑΙ ΑΙΓΑΙΟΥ 

ΠΑΝΟΣ ΠΑΝΑΓΙΩΤΟΠΟΥΛΟΣ ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

Αριθμ. 15714 (2) 

Τροποποίηση της συστατικής πράξης του Ν.Π.Δ.Δ. του 
Δήμου Αμφίπολης με την επωνυμία «Νομικό Πρόσω¬ 
πο Δημοσίου Δικαίου (Ν.Π.Δ.Δ.) Δήμου Αμφίπολης». 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Τις διατάξεις: 

α) των άρθρων 103 παρ. 2, 4 και 5, 280 και 283 παρ. 4 
του Ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης-Πρόγραμμα Καλλι¬ 
κράτης» (ΦΕΚ 87Α/7.6.2010), 

β) του άρθρου 8 και 24 του Π.Δ. 142/2010 «Οργανισμός 
της Αποκεντρωμένης Διοίκησης Μακεδονίας-Θράκης» 
(ΦΕΚ 235Α/27.12.2010) 

γ) του άρθ. 240 του Ν. 3463/2006 «Κώδικας Δήμων και 
Κοινοτήτων (ΦΕΚ 114/Α'/8-6-2006), 

δ) του άρθρου 16 του Ν. 4147/2013 (ΦΕΚ 98/Α'/26-4- 
2013). 

2. Την υπ’ αρ. οίκ. 53844/10-7-13 (ΦΕΚ 2017/Β'/16.08.2013) 
απόφασή μας περί «Ανάθεσης άσκησης αρμοδιοτήτων 
σε οργανικές μονάδες της Αποκεντρωμένης Διοίκη¬ 
σης Μακεδονίας-Θράκης και παροχή εξουσιοδότησης 
υπογραφής πράξεων και εγγράφων «Με εντολή Γενι¬ 
κού Γραμματέα» στους προϊστάμενους των οργανικών 
μονάδων της Αποκεντρωμένης Διοίκησης Μακεδονίας 
- Θράκης». 

3. Την υπ’ αριθ. 78/2011 απόφαση του Δημοτικού Συμ¬ 
βουλίου του Δήμου Αμφίπολης που αναφέρεται στη 
σύσταση Νομικού Προσώπου με την επωνυμία «Νομικό 
Πρόσωπο Δημοσίου Δικαίου (Ν.Π.Δ.Δ.) Δήμου Αμφίπο¬ 
λης» με τη συγχώνευση και την κατάργηση των εννέα 
(9) Ν.Π.Δ.Δ. των πρώην Δήμων που συνέστησαν το Δήμο 
Αμφίπολης, η οποία εγκρίθηκε με την υπ’ αριθ. 2918/06- 
04-2011 απόφαση του Γ.Γ. Αποκεντρωμένης Διοίκησης 
Μακεδονίας-Θράκης (ΦΕΚ 787/Β'/9-5-2011) όπως τρο¬ 
ποποιήθηκε με την υπ’ αριθ. 8/2012 όμοια, ως προς το 
κεφάλαιο σχετικά με τους πόρους του Ν.Π.Δ.Δ., η οποία 
εγκρίθηκε με την υπ’ αριθ. 10491/25-06-2012 απόφαση 
του Γ.Γ. Αποκεντρωμένης Διοίκησης Μακεδονίας-Θρά- 
κης(ΦΕΚ 2628/Β'/27-9-2012). 

4. Το υπ’ αριθ. 14050/04-09-2013 έγγραφό σας με το 
οποίο υποβλήθηκε η υπ’ αριθ. 30/2013 απόφαση του 


Δημοτικού Συμβουλίου αναφορικά με την τροποποίηση 
της υπ’ αριθ. 78/2011 όμοιας περί σύστασης του ΝΠΔΔ 
Δήμου Αμφίπολης με την επωνυμία «Νομικό Πρόσωπο 
Δημοσίου Δικαίου (Ν.Π.Δ.Δ.) Δήμου Αμφίπολης».μαζί με 
τα συνημμένα. 

5. Την υπ’ αριθ. 30/2013 απόφαση του Δημοτικού Συμ¬ 
βουλίου που αναφέρεται στην τροποποίηση της συστα¬ 
τικής πράξης του Ν.Π.Δ.Δ., ως προς το κεφάλαιο σχετικά 
με τους πόρους, αποφασίζουμε: 

Α] Τροποποιούμε τη συστατική πράξη του δημοτικού 
νομικού προσώπου δημοσίου δικαίου του Δήμου Αμφί¬ 
πολης Ν. Σερρών με την επωνυμία «Νομικό Πρόσωπο 
Δημοσίου Δικαίου (Ν.Π.Δ.Δ.) Δήμου Αμφίπολης» όπως 
τροποποιήθηκε με την υπ’ αριθ. 8/2012 όμοια, ως προς το 
κεφάλαιο σχετικά με τους πόρους του Ν.Π.Δ.Δ., η οποία 
εγκρίθηκε με την υπ’ αριθ. 10491/25-06-2012 απόφαση 
του Γ.Γ. Αποκεντρωμένης Διοίκησης Μακεδονίας-Θρά¬ 
κης, όπως παρακάτω: 

«4. Πόροι του Ν.Π.Δ.Δ. είναι: 

Α) Οι ετήσιες τακτικές επιχορηγήσεις από το Δήμο, 
το Κράτος (Υπουργεία) ή από το Κράτος προς το Δήμο 
για το νομικό πρόσωπο ή από άλλους φορείς, για την 
κάλυψη δαπανών λειτουργίας, συντήρησης και μισθο¬ 
δοσίας προσωπικού. 

Β) η τυχόν έκτακτη επιχορήγηση του Δήμου προς το 
Ν.Π.Δ.Δ. το ύψος της οποίας διαμορφώνεται ανάλογα 
με τις εκάστοτε ανάγκες που οδηγούν στην καταβολή 
της έκτακτης επιχορήγησης. 

Γ) κάθε είδους εισφορές, επιχορηγήσεις, δωρεές, κλη¬ 
ρονομιές και κληροδοσίες, 

Δ) εισπράξεις από το αντίτιμο των πραγμάτων ή των 
υπηρεσιών (τροφεία), που παρέχει το Ν.Π.Δ.Δ. 

Ε) πρόσοδοι από τη δική του περιουσία, καθώς και από 
τη συμμετοχή του σε προγράμματα χρηματοδότησης. 

ΣΤ)Έσοδα από συμβολική συμμετοχή των μελών του 

Ζ) Από τη συμμετοχή σε επιδοτούμενα προγράμματα 
από τους πόρους της Ευρωπαϊκής Ένωσης και Εθνικών 
Φορέων και 

Η) Κάθε τυχόν παροχή του Κράτους ή άλλη νόμιμη 
πρόσοδο 

Β] Από την απόφαση αυτή προκαλείται δαπάνη που 
έχει προβλεφθεί στον προϋπολογισμό Δήμου Αμφίπολης, 
οικονομικού έτους 2013, στον ΚΑ 00.6715.01 όπου υπάρ¬ 
χει σχετική εγγεγραμμένη πίστωση. Για καθένα από τα 
επόμενα έτη θα προβλεφθεί ανάλογη πίστωση στους 
προϋπολογισμούς των επόμενων οικονομικών ετών. 

Κατά τα λοιπά ισχύει η υπ’ αριθ. 78/2011 απόφαση του 
Δημοτικού Συμβουλίου, η οποία εγκρίθηκε με την υπ’ 
αριθ. 2918/06-04-2011 απόφαση του Γ.Γ. Αποκεντρωμένης 
Διοίκησης Μακεδονίας-Θράκης (ΦΕΚ 787/Β'/9-5-2011), 
όπως τροποποιήθηκε με την υπ’ αριθ. 8/2012 όμοια, ως 
προς το κεφάλαιο σχετικά με τους πόρους του Ν.Π.Δ.Δ., 
η οποία εγκρίθηκε με την υπ’ αριθ. 10491/25-06-2012 
απόφαση του Γ.Γ. Αποκεντρωμένης Διοίκησης Μακε¬ 
δονίας-Θράκης (ΦΕΚ 2628/Β727-9-2012). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 19 Σεπτεμβρίου 2013 

Με εντολή Γ ενικού Γ ραμματέα 
Αποκεντρωμένης Διοίκησης 
Η Αναπληρώτρια Προϊσταμένη Τμήματος 
Ε. ΘΕΟΔΟΣΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. οικ.: 5958 (3) 

Σχέδιο βραχυπρόθεσμης δράσης για την αντιμετώπιση 
της ατμοσφαιρικής ρύπανσης στην περιοχή του Πο- 
λεοδομικού Συγκροτήματος Βόλου - Ν. Ιωνίας, του 
Δήμου Βόλου Περιφερειακής Ενότητας Μαγνησίας, 
της Περιφέρειας Θεσσαλίας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Το Ν. 3852/2010 (ΦΕΚ 87/Α/7-6-2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Το Π.Δ. 129/2010 (ΦΕΚ 222/Α/27-12-2010) «Οργανισμός 
της Περιφέρειας Θεσσαλίας». 

3. Τις διατάξεις του Ν. 1650/1986 (ΦΕΚ 160 Α') «για 
την προστασία του περιβάλλοντος» όπως ισχύει και 
τις διατάξεις του Ν. 3010/2002 (ΦΕΚ 91/Α/25-4-2002) 
«εναρμόνιση του Ν. 1650/1986 με τις οδηγίες 97/11/ΕΕ 
και 96/61/ΕΕ...». 

4. Τις διατάξεις του Ν. 4014/2011 (ΦΕΚ 209/Α/21-9-2011) 
«περιβαλλοντική αδειοδότηση έργων και δραστηριοτή¬ 
των κ.λπ.», όπως τροποποιήθηκε μεταγενέστερα με το 
Ν. 4042/2012 (Φ.Ε.Κ. 24/Α/13-02-2012). 

5. Την ΚΥΑ αριθ. ΗΠ 14122/549/Ε.103/ΦΕΚ 488 Β'/30-3- 
2011 «Μέτρα για τη βελτίωση της ποιότητας της ατμό¬ 
σφαιρας σε συμμόρφωση με τις διατάξεις της οδηγίας 
2008/50/ΕΚ «για την ποιότητα του ατμοσφαιρικού αέρα...». 

6. Την ΚΥΑ 189533/ΦΕΚ 2654 Β7 9-11-2011 «Ρύθμιση θε¬ 
μάτων σχετικών με τη λειτουργία των σταθερών εστιών 
καύσης για τη θέρμανση κτιρίων και νερού». 

7. Τα συμπεράσματα του Ερευνητικού Έργου (Φάση 
II - Τελική Έκθεση) «Προσδιορισμός της συμβολής των 
πηγών στην ατμοσφαιρική ρύπανση του Βόλου και σχε- 
διασμός ιεραρχημένης πολιτικής για την αναβάθμιση 
της ποιότητας της ατμόσφαιρας», που εκπονήθηκε από 
το Αριστοτέλειο Πανεπιστήμιο Θεσσαλονίκης, Τμήμα 
Χημείας, Εργαστήριο Ελέγχου ρύπανσης περιβάλλοντος, 
το Νοέμβριο 2008 για λογαριασμό της Ν.Α. Μαγνησίας. 

8. Την υπ’ αριθ. 4192/26-11-2008 (ΦΕΚ 2520 Β'/11-12- 
2008) απόφαση Νομάρχη Μαγνησίας «ρητή απαγόρευση 
καύσης απορριμμάτων, πλαστικών ή ελαστικών υλικών 
στο Νομό Μαγνησίας». 

9. Την υπ’ αριθ. οικ.709/26-1 -2012 απόφαση Περιφερει¬ 
άρχη Θεσσαλίας «συγκρότηση επιτροπής για τη σύντα¬ 
ξη σχεδίου απόφασης καθορισμού ορίων επιφυλακής 
και λήψης έκτακτων μέτρων για την αντιμετώπιση της 
ατμοσφαιρικής ρύπανσης στο Πολεοδομικό συγκρότημα 
Βόλου-Νέας Ιωνίας». 

10. Την υπ’ αριθ. 258/2011 απόφαση της Επιτροπής 
Ποιότητας Ζωής του Δήμου Βόλου. 

11. Την υπ’ αριθ. 732/2011 απόφαση του Δημοτικού Συμ¬ 
βουλίου Βόλου. 

12. Τις προτάσεις και τα στοιχεία που κατατέθηκαν 
ενώπιον της επιτροπής, από το μέλος της, καθηγητή του 
Τμήματος Μηχανολόγων Μηχανικών του Πανεπιστημίου 
Θεσσαλίας. 

13. Το υπ’ αριθ. 630/19-1-2012 έγγραφο της Δ/νσης Δη¬ 
μόσιας Υγείας και Κοινωνικής Μέριμνας Περιφερειακών 
Ενοτήτων Μαγνησίας και Σποράδων της Περιφέρειας 
Θεσσαλίας. 

14. Τις γραπτές προτάσεις-παρατηρήσεις της Δ/νσης 
Προγραμματισμού και Νέων Τεχνολογιών του Δήμου 
Βόλου. 


15. Το υπ’ αριθ. 1580/5-12-2012 έγγραφο του ΤΕΕ Περι¬ 
φερειακού Τμήματος Μαγνησίας. 

16. Το από 11-12-2012 Πρακτικό της επιτροπής που 
ορίσθηκε με την υπ’ αριθ. 709/26-1-2012 απόφαση του 
Περιφερειάρχη Θεσσαλίας. 

17. Την υπ’ αριθ. 38/2013 απόφαση του Δημοτικού Συμ¬ 
βουλίου Βόλου «Λήψη γνωμοδοτικής Απόφασης σε σχέ¬ 
διο απόφασης Περιφερειάρχη Θεσσαλίας, που αφορά σε 
Έκτακτα μέτρα για την αντιμετώπιση της ατμοσφαιρικής 
ρύπανσης στην περιοχή του Πολεοδομικού Συγκροτήμα¬ 
τος Βόλου - Ν. Ιωνίας του Δήμου Βόλου Περιφερειακής 
Ενότητας Μαγνησίας». 

18. Το υπ’ αριθ. 389/15-2-2013 έγγραφο του ΤΕΕ Μα¬ 
γνησίας «προτάσεις για το σχέδιο απόφασης». 

19. Το από 17-4-2013 Πρακτικό της επιτροπής που 
ορίσθηκε με την υπ’ αριθ. 709/26-1-2012 απόφαση του 
Περιφερειάρχη Θεσσαλίας. 

20. Την ανάγκη σχεδιασμού έκτακτων μέτρων και 
αποτελεσματικής αντιμετώπισης των έκτακτων κατα¬ 
στάσεων ατμοσφαιρικής ρύπανσης από αιωρούμενα 
σωματίδια στο Πολεοδομικό συγκρότημα Βόλου - Νέας 
Ιωνίας του Δήμου Βόλου που είναι σε θέση να δημιουρ¬ 
γήσουν κινδύνους στην υγεία των κατοίκων. 

21. Το γεγονός ότι, από την παρούσα απόφαση δεν προ- 
καλείται δαπάνη εις βάρος του Δημοσίου, αποφασίζουμε: 

Άρθρο 1 

Για την εφαρμογή των διατάξεων των επομένων άρ¬ 
θρων ισχύουν οι ακόλουθοι ορισμοί: 

1. Επεισόδιο ατμοσφαιρικής ρύπανσης: Είναι η περί¬ 
πτωση κατά την οποία οι τιμές της συγκέντρωσης των 
ρύπων έχουν πλησιάσει σε επίπεδα τέτοια που μπορεί 
να είναι άμεσα επικίνδυνες για την υγεία ευαίσθητων 
ομάδων του πληθυσμού. 

2. Μετεωρολογική πρόβλεψη: Η πρόβλεψη των ατμο¬ 
σφαιρικών συνθηκών που παγιδεύουν ή όχι τη ρύπανση 
και επιδεινώνουν ή όχι τις υφιστάμενες συνθήκες. Η 
πρόβλεψη αυτή γίνεται από την Ε.Μ.Υ. 

3. Όρια ή οριακές τιμές ρύπανσης: Οι τιμές ρύπανσης 
με βάση τις οποίες κηρύσσονται τα διάφορα στάδια 
μέτρων όπως αναφέρονται στο άρθρο 5 της παρούσας 
απόφασης. 

4. Κυλιόμενες τιμές ρύπανσης: Οι τιμές ρύπανσης οι 
αναφερόμενες σε συνεχόμενες ώρες. 

Άρθρο 2 

Καθορισμός των υπό έλεγχο ρύπων 

Η παρακολούθηση των τιμών της ατμοσφαιρικής 
ρύπανσης γίνεται με συνεχή καταγραφή μετρήσεων 
24ωρου από το σταθμό που είναι εγκατεστημένος στο 
Βόλο (Ανθ. Γαζή - Βασσάνη) και λειτουργεί με ευθύνη 
του Τμήματος Περιβάλλοντος και Υδροοικονομίας Πε¬ 
ριφερειακών Ενοτήτων Μαγνησίας και Σποράδων της 
Περιφέρειας Θεσσαλίας. Ο σταθμός είναι ενταγμένος 
στο Εθνικό Δίκτυο Παρακολούθησης Ατμοσφαιρικής 
Ρύπανσης (ΕΔΠΑΡ) και οι μετρήσεις αφορούν την πα¬ 
ράμετρο των αιωρούμενων σωματιδίων (ΡΜ10) σε μέσες 
ωριαίες και μέσες ημερήσιες τιμές συγκέντρωσης και 
σε μονάδες μ9/πι 3 . Οι μετρήσεις αυτές θα λαμβάνονται 
υπόψη για την εφαρμογή των σταδίων ενεργειών που 
περιγράφονται στο άρθρο 3. 

Μετρήσεις άλλων σταθμών παρακολούθησης της 
ποιότητας της ατμόσφαιρας δεν λαμβάνονται υπόψη, 

εφόσον οι σταθμοί αυτοί δεν έχουν εναρμονισθεί ως 
προς τις προδιαγραφές λειτουργίας με το ΕΔΠΑΡ και 
δεν έχουν ενταχθεί σ’ αυτό. 

Στόχος της Περιφέρειας είναι η άμεση αναβάθμιση 
του σταθμού και η ενίσχυση του με αναλυτές μέτρησης 
και άλλων ατμοσφαιρικών ρύπων (δ0 2 , 00, Ν0 Χ , 03, ΡΜ 25 , 
υδρογονάνθρακες κ,λπ.) και όργανα μέτρησης των, με¬ 
τεωρολογικών παραμέτρων και η οπ Ιίη© σύνδεση των 
αποτελεσμάτων σε ιστοσελίδα της Περιφέρειας, για 
την ενημέρωση φορέων και πολιτών. 

Άρθρο 3 

Στάδια ενεργειών 

Σε περίπτωση επεισοδίου ρύπανσης καθιερώνονται 
τα εξής στάδια ενεργειών: 
α. Στάδιο ενημέρωσης 
β. Στάδιο εφαρμογής έκτακτων μέτρων 

Άρθρο 4 


Ορίζονται ως οριακές τιμές της παραγράφου 3 του 
άρθρου 1 της παρούσας απόφασης οι αναφερόμενες 
στον πίνακα που ακολουθεί. 


Ρύπος 

Στάδιο 

ενημέρωσης 

Στάδιο έκτακτων 
μέτρων 

Αιωρούμενα σω¬ 
ματίδια (ΡΜ10) 

90 μρ/πι 3 για 

5 συνεχόμενες 
ημέρες 

110 μρ/πι 3 για 

4 συνεχόμενες 
ημέρες 


Οι ανωτέρω τιμές αναφέρονται στη μέση ημερήσια 
συγκέντρωση ΡΜ10, λαμβάνοντας υπόψη όλες τις μέσες 
ωριαίες τιμές 24-ώρου. 


Άρθρο 5 

Κήρυξη των σταδίων εφαρμογής των μέτρων 

Τα στάδια ενημέρωσης και εφαρμογής έκτακτων μέ¬ 
τρων κηρύσσονται όταν οι μετρούμενες τιμές υπερβούν 
ή προσεγγίζουν τις οριακές τιμές του άρθρου 4 με τάση 
διατήρησης ή περαιτέρω αύξησης των τιμών των ρύπων 
ή όταν υπάρχει πρόβλεψη για συνθήκες που ευνοούν 
μεγάλη συγκέντρωση ρύπων για τις αμέσως επόμενες 
ώρες και ημέρες. 

Σε ορισμένες περιπτώσεις τα διάφορα στάδια μπο¬ 
ρούν να κηρυχθούν και από χαμηλότερες τιμές ρύπων, 
όταν προβλέπεται ιδιαίτερα δυσμενής εξέλιξη των μετε¬ 
ωρολογικών συνθηκών ή όταν συντρέχουν επιβαρυντικοί 
παράγοντες. Σε άλλες επίσης περιπτώσεις, ειδικότερα 
όταν προβλέπεται σύντομη και σημαντική βελτίωση των 
καιρικών συνθηκών, το στάδιο εφαρμογής έκτακτων 
μέτρων μπορεί να μην κηρυχθεί για τις παραπάνω τιμές, 
ώστε να μην υπάρξει άσκοπη διατάραξη στο ρυθμό 
λειτουργίας της πόλης. 

Είναι δυνατόν ανάλογα με το είδος του προβλήματος 
ρύπανσης τα μέτρα που αναφέρονται στο επόμενο άρ¬ 
θρο, να εφαρμόζονται μεμονωμένα ή να εφαρμόζονται 
σε συνδυασμό ορισμένα μέτρα από το ένα στάδιο και 
ορισμένα μέτρα από το επόμενο. 

Επίσης είναι δυνατόν να επιβάλλονται μερικοί περιο¬ 
ρισμοί στην κυκλοφορία (π.χ. απαγόρευση της κυκλο¬ 
φορίας μόνο των συμβατικών αυτοκινήτων, απαγόρευ¬ 
ση της κυκλοφορίας μόνο σε συγκεκριμένη περιοχή, 
απαγόρευση καύσης ορισμένου είδους καυσίμου κ,λπ.). 


Άρθρο 6 

Διάρκεια ισχύος των διαφόρων σταδίων 

Η διάρκεια ισχύος των διαφόρων σταδίων εξαρτάται 
από την προβλεπόμενη εξέλιξη των μετεωρολογικών 
συνθηκών, των τιμών ρύπανσης και τη λειτουργία των 
πηγών αυτής. Η έναρξη και η λήξη των διαφόρων στα¬ 
δίων γίνεται με ανακοίνωση του Περιφερειάρχη. 

Άρθρο 7 

Περιεχόμενο των διαφόρων σταδίων 

Α. Στάδιο ενημέρωσης 
Το στάδιο αυτό μπορεί να περιλαμβάνει: 
α) Ενημέρωση των αρμόδιων δημοσίων αρχών και 
φορέων που έχουν σχέση με τη λήψη μέτρων των επο¬ 
μένων σταδίων για να βρίσκονται σε ετοιμότητα. 

β) Απαγόρευση κάθε ανοικτής υπαίθριας καύσης (φύλ¬ 
λα, χόρτα κλπ.). 

γ) Συστάσεις προς τους πολίτες να αποφεύγουν τη 
χρήση στερεών καυσίμων (ξύλων κ,λπ.) στα τζάκια και 
τις σόμπες. Επισημαίνεται ότι, στα τζάκια, σόμπες και 
οποιεσδήποτε άλλες εγκαταστάσεις θέρμανσης απα¬ 
γορεύεται η χρήση ως καυσίμων, πλαστικών υλικών, 
ελαστικών, χρησιμοποιημένων ορυκτελαίων, απορριμ¬ 
μάτων και λοιπών μη επιτρεπόμενων υλικών. 

δ) Συστάσεις προς τους πολίτες να αποφεύγουν τις 
άσκοπες μετακινήσεις με Ι.Χ. και να χρησιμοποιούν τα 
μέσα μαζικής μεταφοράς για τις μετακινήσεις τους. 

ε) Αυστηρή απαγόρευση της παράνομης στάθμευσης, 
με την εντατικοποίηση της αστυνόμευσης στην παρά¬ 
νομη στάθμευση και στην ταχύτητα των αυτοκινήτων. 

στ) Καθαρισμός και διαβροχή των κεντρικών οδών 
από τις υπηρεσίες του Δήμου. 

ζ) Εντατικοποίηση της καθημερινής αστυνόμευσης και 
ελέγχων, από πλευράς λιμενικής αστυνομίας και συ- 
ναρμόδιων υπηρεσιών, των διαδικασιών διαβροχής των 
χύδην υλικών και καθημερινός καθαρισμός των χώρων 
φορτοεκφόρτωσης χύδην υλικών και διαδρόμων κίνησης 
βαρέων οχημάτων, στους χώρους του Ο.Α.Β.. 

η) Υποχρεωτικός καθαρισμός και διαβροχή των αύ- 
λειων τσιμεντοστρωμένων χώρων των βιομηχανικών 
εγκαταστάσεων με δική τους ευθύνη. 

θ) Σύσταση στις βιομηχανίες, που παράγουν σωματί¬ 
δια κατά την παραγωγική τους διαδικασία, να μειώσουν 
τις εκπομπές των σωματιδίων. 

ι) Σύσταση στις βιομηχανίες για έλεγχο και περιορισμό 
της κατανάλωσης καυσίμου στις εγκαταστάσεις τους. 
Εξαιρούνται οι βιομηχανίες που χρησιμοποιούν αέριο 
καύσιμο (φυσικό αέριο, υγροποιημένο αέριο και αέριο 
διυλιστηρίου). 

ια) Σύσταση στις Δημόσιες Υπηρεσίες, για περιορι¬ 
σμό των μετακινήσεων των υπαλλήλων με δημόσια ή 
ιδιωτικά Ι.Χ. 

ιβ) Σύσταση στους Δ/ντές των σχολείων πρωτοβάθ¬ 
μιας και δευτεροβάθμιας εκπαίδευσης για περιορισμό 
μετακινήσεων μαθητών και γονέων. 

ιγ) Εντατικοποίηση των ελέγχων για την τήρηση των 
διατάξεων της Κ.Υ.Α. 189533/2011 (Φ.Ε.Κ. 2654/Β/09-11- 
2011) «Ρύθμιση θεμάτων σχετικών με τη λειτουργία των 
σταθερών εστιών καύσης για τη θέρμανση κτιρίων και 
νερού», αρμοδίως και με τη συνδρομή πιστοποιημένων 
φορέων (π.χ. Τ.Ε.Ε., Πανεπιστήμιο κλπ.). 

Β. Στάδιο εφαρμογής έκτακτων μέτρων 
Τα μέτρα είναι δυνατό να λαμβάνονται μεμονωμένα 
ή σωρευτικά, ανάλογα με την ένταση και τη διάρκεια 
του επεισοδίου ρύπανσης. Επίσης, σε περιπτώσεις 
επεισοδίων ρύπανσης, είναι δυνατόν να λαμβάνονται 
επιπρόσθετα εξειδικευμένα μέτρα, μετά από εισήγηση 
- γνωμοδότηση συναρμόδιων υπηρεσιών - φορέων ή 
Επιτροπής. 

α) Μέτρα περιορισμού της κυκλοφορίας αυτοκινήτων 
(π.χ. εκ περιτροπής κυκλοφορία των ιδιωτικής χρήσεως 
επιβατικών και φορτηγών αυτοκινήτων από 8:00 π.μ. 
έως 20:00 μ.μ. σε δακτύλιο δρόμων που θα καταρτίσει 
και θα δημοσιοποιήσει, το ταχύτερο δυνατόν, η Δ/νση 
Βιώσιμης Κινητικότητας του Δήμου Βόλου). 

β) Απαγόρευση της κυκλοφορίας των Ι.Χ. πετρελαιο- 
κίνητων αυτοκινήτων συμβατικής τεχνολογίας και όλων 
των οχημάτων που δεν είναι εφοδιασμένα με κάρτα 
ελέγχου καυσαερίων (έλεγχος και άμεση ακινητοποί- 
ησή τους). 

γ) Από τους περιορισμούς κυκλοφορίας που αναφέ- 
ρονται στις παραγράφους Β.α και Β.β του παρόντος 
άρθρου εξαιρούνται: 

γ.1.) Τα ιδιωτικής χρήσεως επιβατικά και φορτηγά αυ¬ 
τοκίνητα που φθάνουν στο λιμάνι του Βόλου με πλοίο 
εφόσον οι κάτοχοι τους έχουν εφοδιασθεί από τη Λι¬ 
μενική Αρχή με ειδικό σημείωμα κυκλοφορίας διάρκειας 
1 (μίας) ώρας από την έκδοσή του. 

γ.2.) Αυτοκίνητα κρατικά, δημοτικά, οργανισμών ή 
επιχειρήσεων κοινής ωφέλειας με ειδικούς αριθμούς 
κυκλοφορίας ή με εμφανή σήματα της Κρατικής Υπη¬ 
ρεσίας που ανήκουν. 

γ.3.) Αυτοκίνητα γιατρών με μόνο επιβάτη τον ίδιο 
το γιατρό για εξυπηρέτηση επειγόντων περιστατικών. 

γ.4.) Αναπηρικά αυτοκίνητα, τα οποία φέρουν ειδικές 
κρατικές πινακίδες κυκλοφορίας, εφόσον οδηγούνται 
από τους ίδιους τους αναπήρους ή τους μεταφέρουν. 

γ.5.) Αυτοκίνητα που μεταφέρουν ασθενείς που χρειά¬ 
ζονται συχνή θεραπεία (π.χ. νεφροπαθείς κ.λπ.) ή άτομα 
με ειδικές ανάγκες, εφόσον μεταφέρουν τα ανωτέρω 
άτομα. 

γ.6.) Λεωφορεία γενικά και σχολικά αυτοκίνητα. 
γ.7.) Αυτοκίνητα μεταφοράς φαρμάκων, φαρμακευ¬ 
τικών και νοσοκομειακών υλικών, εφόσον μεταφέρουν 
τα πιο πάνω υλικά. 

γ.8.) Ειδικά διασκευασμένα αυτοκίνητα χρηματαπο¬ 
στολών τραπεζών. 

γ.9.) Τα αυτοκίνητα Πρακτορείων Εφημερίδων ημε¬ 
ρήσιου και περιοδικού Τύπου και των μέσων μαζικής 
ενημέρωσης. 

γ. 10.) Τα αυτοκίνητα του ΕΚΑΒ και των νοσηλευτικών 
ιδρυμάτων. 

γ.11.) Φορτηγά αυτοκίνητα ιδιωτικής χρήσης, εφόσον 
μεταφέρουν τρόφιμα και είναι αντιρρυπαντικής τεχνο¬ 
λογίας, 

δ) Συνεχής ενημέρωση του κοινού, με έκτακτα δελτία, 
για τα επίπεδα ρύπανσης και συστάσεις για περιορισμό 
των μετακινήσεων, καθώς και να γίνεται χρήση των 
Μ.Μ.Μ.. Οι ευπαθείς ομάδες του πληθυσμού να μένουν 
στις οικείες τους, με κλειστά τα ανοίγματα αυτών, 
ε) Μέτρα περιορισμού στη βιομηχανία - βιοτεχνία 
Μέτρα περιορισμού της λειτουργίας των βιομηχανικών 
δραστηριοτήτων που κατονομάζονται στον Πίνακα 1, 
που συνοδεύει την παρούσα απόφαση, καθώς και άλλων 


που θα κριθεί απαραίτητο να περιορίσουν τη λειτουργία 
τους ανάλογα με τη ρύπανση που προκαλούν. 

Επιβάλλεται στις βιομηχανίες του Πίνακα 1 του άρ¬ 
θρου 8 μείωση των εκπομπών αιωρούμενων σωματιδίων 
τουλάχιστον κατά 25% σε σχέση με τα επίπεδα των 
προηγούμενων 5 ημερών. Αν η τιμή των αιωρουμένων 
σωματιδίων ΡΜ10 υπερβαίνει το όριο λήψης εκτάκτων 
μέτρων για δύο (2) συνεχόμενες μέρες, να ενημερώ¬ 
νονται οι υπεύθυνοι της βιομηχανίας, για την άμεση 
εφαρμογή του μέτρου μείωσης των αιωρουμένων σω¬ 
ματιδίων, κατά τουλάχιστον 25%. 

στ) Μέτρα περιορισμού της λειτουργίας του Λιμένα 
Βόλου. 

Εκτίμηση πιθανής απαγόρευσης φορτοεκφορτώσεων 
χύδην υλικών και παλαιοσιδήρου (σκραπ) στο Λιμάνι 
του Βόλου. 

ζ) Μέτρα περιορισμού εστιών καύσης κτιρίων 

Περιορισμοί στη λειτουργία της κεντρικής θέρμαν¬ 
σης δημοσίων και ιδιωτικών κτιρίων εκτός νοσοκομείων, 
κλινικών, βρεφονηπιακών σταθμών και γηροκομείων. 
Εξαιρούνται τα κτίρια που χρησιμοποιούν φυσικό αέριο. 

Περιορισμοί στην καύση στερεών καυσίμων (ξύλου, 
κάρβουνου, κ,λπ.) στα τζάκια, σόμπες κλπ. για τη θέρ¬ 
μανση κτιρίων. 

η) Απαγόρευση εκτέλεσης χωματουργικών εργασιών 
και διακίνησης με φορτηγά χύδην αδρανών υλικών. 

Αρθρο 8 

Υποχρεώσεις των υπευθύνων 
κάθε βιομηχανίας ή άλλης εγκατάστασης 

Οι βιομηχανικές εγκαταστάσεις του πίνακα 1 υποχρε- 
ούνται εντός ενός μηνάς από τη δημοσίευση της παρού¬ 
σας απόφασης να υποβάλλουν στη Δ/νση Ανάπτυξης 
και στο Τμήμα Περιβάλλοντος και Υδροοικονομίας Π.Ε. 
Μαγνησίας και Σποράδων της Περιφέρειας Θεσσαλίας 
σχέδιο δράσης για εφαρμογή των περιορισμών κατά τη 
λήψη έκτακτων μέτρων. Το σχέδιο υπόκειται σε έγκριση 
από τις αρμόδιες υπηρεσίες. 

Ο Οργανισμός Λιμένος Βόλου υποχρεούται εντός ενός 
μηνάς από τη δημοσίευση της παρούσας απόφασης να 
υποβάλλει στο Τμήμα Περιβάλλοντος και Υδροοικονο- 
μίας Π.Ε. Μαγνησίας και Σποράδων σχέδιο δράσης για 
εφαρμογή των περιορισμών κατά τη λήψη έκτακτων 
μέτρων. Το σχέδιο υπόκειται σε έγκριση από την αρ¬ 
μόδια υπηρεσία. 


Επωνυμία 

Είδος 

δραστηριότητας 

θέση 

ΑΓΕΤ ΗΡΑΚΛΗΣ 
ΑΒΕΕ 

Παραγωγή 

τσιμέντου 

2ο χλμ Βόλου 
- Αγριός 

ΧΑΛΥΒΟΥΡΓΙΑ 
ΕΛΛΑΔΟΣ ΑΒΕΕ 

Παραγωγή 

χάλυβα 

Αγ. Γεώργιος 
Φερών 

Οργανισμός 
Λιμένα Βόλου 

Λιμενικές 

εγκαταστάσεις 

Βόλος 


Πίνακας 1 

Ο Πίνακας 1 θα επανεξετάζεται με την προσθήκη νέων 
βιομηχανιών που ενδεχομένως θα εγκατασταθούν μετα¬ 
γενέστερα και λόγω του χρησιμοποιούμενου καυσίμου 
ή/και της παραγωγικής τους διαδικασίας, συμβάλλουν 
στην αύξηση της συγκέντρωσης σωματιδίων στην ατμό¬ 
σφαιρα. 

Άρθρο 9 
Κυρώσεις 

Στους παραβάτες των μέτρων που καθορίζονται 
με την απόφαση αυτή, επιβάλλονται οι κυρώσεις που 
προβλέπονται από τις διατάξεις του Ν. 1650/1986 όπως 
τροποποιήθηκε και του Ν. 4014/2011 «περιβαλλοντι¬ 
κή αδειοδότηση έργων και δραστηριοτήτων» και του 
Ν. 4042/2012 «ποινική προστασία του περιβάλλοντος». 

Άρθρο 10 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 10 Μόίου 2013 

Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 


(4) 

Χορήγηση άδειας ασκήσεως επαγγέλματος Κοινωνικού 
Λειτουργού στην Κουφάλη Αικατερίνη, του Αθανα¬ 
σίου, κατοίκου Κίρρας Φωκίδας. 

Με την υπ’ αριθ. 1347/4-9-2013 απόφαση του Αντιπερι- 
φερειάρχη Στερεός Ελλάδας, που εκδόθηκε σύμφωνα με 
τις διατάξεις των άρθρων 1 έως 6 του Ν.Δ. 4018/1959 Α' 
247, του άρθρου 1 παρ. 4 του Π.Δ. 23/1992 (Α'6), του Π.Δ. 
93/1993 (Α'39), του άρθρου 1 του Ν. 2026/1992 (Α'43) και 
του άρθρου 186 παρ. Ζ περ 11 αριθ. 17 του Ν. 3852/2010 
(Α'87) χορηγείται στην Κουφάλη Αικατερίνη, του Αθα¬ 
νασίου, κάτοικο Κίρρας Φωκίδος, άδεια άσκησης επαγ¬ 
γέλματος Κοινωνικού Λειτουργού, για να παρέχει τις 
υπηρεσίες της στα πλαίσια οργανωμένων κοινωνικών 
υπηρεσιών του δημοσίου και ιδιωτικού τομέα. 

Με εντολή Προέδρου 

Ο Αρμόδιος Περιφερειακός Σύμβουλος 
ΠΑΝΑΓΙΩΤΗΣ ΠΑΡΧΑΡΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ,Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οΐ.ξΐι·) 


Ηλεκτρονική Διεύθυνση: Ιιΐίρ://νννννν.βί. 9 Γ - β-ιπαϊΙ: ννβόπΐ35ΐβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020248903 10 1 30008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































